**Handlingsplan 2022/2023**

**Denne handlingsplan kan bli endret da vi pr. nå ikke vet status om Korona situasjonen i Norge.**

Medlemsverving og medlemspleie er noe styret alltid vil jobbe mye med. Det er viktig at dalmatiner eiere er medlem av raseklubben slik at vi fortsatt skal kunne ha en aktiv og god klubb, med hovedmål å ta vare på den flotte rasen vår. Styret ønsker også å kunne tilby ulike aktiviteter for medlemmene våre.

Vi er en landsdekkende klubb som ønsker å tilby alle medlemmene våre aktiviteter samt være en del av dalmatiner miljøet. For å få dette til er vi avhengig av positive medlemmer som bidrar slik at dalmatinere og dalmatiner klubben forsetter sitt gode renommé.

Norsk Dalmatiner Klubb v/Styret vil prøve å få til et Distriktsrepresentant møte i løpet av perioden 2022/2023.

Norsk dalmatiner klubb er heldig som har et godt avlsråd og styret ønsker å fortsette med å tilstrebe et enda sterkere og tettere samarbeid i 2022/2023.

NDK ønsker, hvis det blir arrangement, å ha stand i forbindelse med Dogs4All.Oppfordrer alle oppdrettere og medlemmer til å bidra.

NDK fikk ikke avholdt dobbel utstilling august 2021, pga Korona situasjonen på daværende tidspunkt. NDK skal avholde dobbeltutstilling helgen 12 til 14 august 2022. Vi har flyttet til Stange hallen. Dette blir et prøveprosjekt. Hvis det går bra, satser vi på at dette blir vårt nye «sted» Styret i NDK jobber med flere alternativer for 2023. Dette blir offentliggjort så fort vi vet mere. Styret og klubben er helt avhengig av frivillige medlemmer som ønsker og har mulighet til å bidra. Har du lyst og mulighet, ta snarest kontakt med styret. Planlegging er allerede godt i gang, men jo flere jo bedre. Styret kan garantere en innholdsrik og morsom helg, men trenger vi din hjelp.

Sett gjerne av helgen 10/9 – 12/9 -2022. Styret planlegger utstilling med Stor Cert og håper på en sosial og hyggelig helg for alle medlemmer på Torpo.